SCB Financial Markets คาดกรอบเงินบาทวันนี้ 34.30-34.60 บ./ดอลลาร์
SCB Financial Markets คาดเงินบาทวันนี้ (20 ก.พ.66) เคลื่อนไหวในกรอบ 34.30-34.60 บาท/ดอลลาร์
SCB Financial Markets คาดเงินบาทวันนี้ (20 ก.พ.66) เคลื่อนไหวในกรอบ 34.30-34.60 บาท/ดอลลาร์
20 ก.พ. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (20 ก.พ.66) เคลื่อนไหวในกรอบ 34.30-34.60 บาท/ดอลลาร์ โดยค่าเงินดอลลาร์ร่วงลงเมื่อเทียบกับเงินปอนด์และเงินยูโรในคืนวันศุกร์ นักลงทุนปรับสถานะเนื่องจากตลาดเงินสหรัฐฯ ปิดทำการในวันที่ 20 กุมภาพันธ์
สำหรับโกลด์แมน แซคส์ คาดว่าธนาคารกลางสหรัฐ (เฟด) จะขึ้นอัตราดอกเบี้ยอีก 3 ครั้งในปีนี้ โดยขึ้นครั้งละ 0.25% หลังจากข้อมูลในสัปดาห์ชี้ถึงภาวะเงินเฟ้อที่ร้อนแรงและการฟื้นตัวทางเศรษฐกิจ
ขณะที่อัตราดอกเบี้ยนโยบายของสหรัฐฯ (Fed Funds Rate) อาจขึ้นไปแตะจุดสูงสุดที่ 5.29% ในเดือนกรกฎาคม และอาจจะยังคงอยู่สูงกว่า 5% จนถึงสิ้นปีนี้ กรอบเป้าหมายอัตราดอกเบี้ยของเฟดอยู่ที่ 4.50-4.75%